Lumikko (yritys)

Lumikko Oy on vuonna 1970 perustettu suomalainen, Seinäjoella toimiva lämmönhallintajärjestelmiä valmistava perheyritys. Lumikko suunnittelee ja valmistaa jäähdytys- ja lämpötilanhallintalaitteita, jotka ovat käytössä vaativissa olosuhteissa, kuten junissa, raitiovaunuissa ja kaivostyökoneissa. Lumikko Oy:n sisaryritys Lumikko Huoltopalvelut Oy puolestaan huoltaa kylmäkoneita ja lämmönhallintajärjestelmiä. Kummankin yrityksen toimisto ja tuotanto sijaitsee Seinäjoella.
Historia.
1970-luku.
Elintarvikekuljetuksissa käytössä olleet kylmäkoneet eivät kestäneet Suomen sääoloja. Sopivien laitteiden tarpeesta lähti Lumikon liikeidea. Perustajat Torsti, Kyösti, Asser ja Esko Saikkonen kehittivät kylmäkoneen, joka kesti haastavia ja vaihtelevia lämpötiloja.
Yritys käytti alkuun nimeä Seinäjoen Kylmäkone A&amp;T Ky ja vaihtoi nimensä vuonna 1979 Seinäjoen Kylmäkone Oy:ksi.
1980-luku.
Seinäjoen Kylmäkone alkoi kehittämään tuotteita puolustusteollisuuteen. Miehistökuljetusajoneuvojen ilmastointilaitteet paransivat huomattavasti sotilaiden työolosuhteita.
Vuonna 1986 yritystoiminta myytiin porilaiselle Manconille, mutta vain parin vuoden päästä se lunastettiin takaisin entisille omistajille. Nimi vaihdettiin Lakeuden Kylmäkeskus Oy:ksi.
1990-luku.
Lakeuden Kylmäkeskus alkoi kehittämään raideliikenneratkaisuja. Veturien ilmastointilaite oli yrityksen ensimmäinen tuote kiskokalustolle. Tästä alkoi uusi markkinavaltaus raideliikenteen pariin ja 90-luvun lopulla yritys valmisti satoja ilmastointilaitteita diesel- ja sähkövetureihin.
Lakeuden Kylmäkeskus panosti autokylmäkoneiden viennissä Ruotsiin ja perusti vuonna 1996 markkinointiyhtiö Lumikko Ab:n Uumajaan ja varaosavaraston Tukholmaan.
2000-luku.
Yrityksen toiminta kiskokalustomarkkinassa laajeni matkustajavaunuihin ja raitiovaunuihin:
Vuonna 2003 yritys vaihtoi nimensä nykyiseen muotoon Lumikko. Nimi juontaa juurensa sattumaan: omistajaveljekset miettivät yrityksen nimeä ja kesken nimipohdintojen lumikko vipelsi takapihan halki.
2010-luku.
Vuonna 2010 Lumikko Huoltopalvelut perustettiin. Vuonna 2012 Lumikon autokylmäkoneliiketoiminta myytiin saksalaiselle Bitzer HmbH:lle ja se jatkoi toimintaansa nimellä Lumikko Technologies Oy. Lumikko Oy alkoi keskittymään raideliikenteen, puolustusteollisuuden ja teollisuuden jäähdytys-, ilmastointi-, lämmitys- ja apuvoimajärjestelmien valmistamiseen.
2020-luku.
Vuonna 2022 Lumikon omistajuus siirtyi seuraavalle sukupolvelle, kun Lauri Latvala 3. sukupolven lumikkolainen siirtyy yrityskaupan myötä pääomistajaksi.
Lumikko toimittaa ilmastointijärjestelmät Helsingin Raide-Jokeriin ja Tampereen raitiovaunujärjestelmään. Jokaisessa Suomessa liikennöivässä raitiovaunussa on Lumikko Oy:n ilmastointilaitteet.
Tilastot.
Vuonna 2024 Lumikko Oy:llä oli 8 miljoonaa euroa liikevaihtoa ja 36 henkilöä töissä. Yrityksen huoltosisaryhtiö Lumikko Huoltopalvelut työllisti 16 henkilöä ja sen liikevaihto oli 1,7 miljoonaa euroa.
Lumikko Oy on kasvanut omistajamuutoksen ja strategiatyönsä jälkeen. Liikevaihdon muutos edeltävään vuoteen vuonna 2022 on 45,9 %, vuonna 2023 23,8 % ja vuonna 2024 14,7 %.
Tuotteet.
Lumikon päätuotteita ovat nestejäähdyttimet, ilmajäähdyttimet ja erillistilojen jäähdytyslaitteet.
Lumikko suunnittelee, valmistaa ja myy jäähdytyslaitteita: